તાજેતરમાં આરોપી સાજિદ ઉર્ફે બાબુ કાણિયાએ તેના વકીલ નિશાર વૈદ્ય મારફતે સેશન્સ કોર્ટમાં જામીન અરજી ફાઇલ કરી હતી. જામીન અરજીમાં આઠ મુદત પડી હોવા છતાંય ઓઢવ પોલીસ કેસના તમામ કાગળ કોર્ટમાં જમા કરાવ્યા નથી. આ મુદ્દે મુખ્ય સરકારી વકીલ સુધીર બ્રહ્મભટ્ટે જણાવ્યું છે કે ઓઢવ કરિયાણાની દુકાનના માલિકની થયેલી હત્યાનો કેસ ચાલી ગયો છે. સાજિદે સેશન્સ કોર્ટમાં જામીન અરજી ફાઇલ કરી છે. કોર્ટે અવારનવાર ઓઢવ પોલીસને કેસના કાગળ લઇને હાજર થવાનું કીધું છે પરંતુ કાગળ મળતા ન હોવાને કારણે તેઓ કોર્ટમાં ગેરહાજર રહેતા હતા. કોર્ટે બે દિવસમાં કેસના કાગળ કોર્ટમાં જમા કરાવવા આદેશ કર્યાે છે.